b'\n_START_ARTICLE_\nFlughafen Saarbr\xc3\xbccken-St.Arnual\n_START_SECTION_\nHistorie\n_START_PARAGRAPH_\nP\xc3\xa5 et lille engomr\xc3\xa5de imellem beboelse og floden Saar indviede man 17. september 1928 den f\xc3\xb8rste lufthavn i Saarbr\xc3\xbccken. Tekniske begr\xc3\xa6nsninger gjorde at lufthavnen indtil 1933 kun \xc3\xa5ben fra maj til oktober. If\xc3\xb8lge Den Internationale flyveh\xc3\xa5ndbog fra 1931 bestod navigationsudstyret af en r\xc3\xb8govn og lys fra b\xc3\xa5l._NEWLINE_Lufthansa startede blandt andet ruter til Wien, Budapest, Karlsruhe og M\xc3\xbcnchen fra lufthavnen, hvor flere af dem var allerede eksisterende der fik en mellemlanding i Saarbr\xc3\xbccken. Den franske flyproducent Avions Farman drev en overgang en rute til Paris, fl\xc3\xb8jet med deres eget Farman F 60 "Goliath" fly._NEWLINE_Op igennem 1930\'erne n\xc3\xa5ede lufthavnen flere gange sin kapacitetsgr\xc3\xa6nse. En udvidelse var ikke mulig da beboelsesomr\xc3\xa5der var placeret meget t\xc3\xa6t p\xc3\xa5, samt at floden Saar flere gange oversv\xc3\xb8mmede landingsbanen. Den 25. oktober 1939 lukkede lufthavnen p\xc3\xa5 grund af de vanskelige aerodynamiske forhold samt de hyppige lukninger p\xc3\xa5 grund af d\xc3\xa5rligt vejr, og den nye lufthavn ved forstaden Ensheim var nu den eneste i byen. _NEWLINE_I dag er der ingen spor af de tidligere lufthavnsfaciliteter og omr\xc3\xa5det er i dag et beskyttet naturreservat med blandt andet sj\xc3\xa6ldne orkideer. Det officielle navn er nu St. Arnual enge, imens de lokale kalder det "Daarle".'